OpenLLM-France/wikimedia huggingface dataset:
# Concepción

«Concepción» té aquests significats:
* Toponímia:
** Concepción (ciutat xilena), ciutat xilena capital de la Regió del Bío-Bío, capital de la Província de Concepción i nucli del Gran Concepción
** Concepción (Madrid), barri del districte de Ciudad Lineal, a Madrid
** Concepción (Paraguai), ciutat del Paraguai, capital del departament de Concepción
** Concepción (Santa Cruz), ciutat de Bolívia, capital de la província de Ñuflo de Chávez en el departament de Santa Cruz
** Concepcion (Texas), concentració de població designada pel cens dels Estats Units a l'estat de Texas
** Concepción (Zulia), ciutat de Veneçuela, capital del municipi de La Cañada de Urdaneta a l'estat de Zulia
** La Concepción (Zulia), ciutat de Veneçuela, capital del municipi de Jesús Enrique Lossada a l'estat de Zulia
** Concepción (Perú), ciutat de Perú, capital de la província de Concepción
** Badia de Concepción
** Catedral de Concepción, seu episcopal de l'Arquebisbat de Concepción, Xile
** Departament de Concepción, departament del Paraguai
** Estadi Municipal de Concepción
** Gran Concepción, aglomeració urbana de Xile
** Província de Concepción (Xile), província xilena al centre-sud del país, a la regió del Bío-Bío
** Província de Concepción (Perú), província peruana, a la regió de Junín
* Organitzacions:
** Arquebisbat de Concepción, demarcació de l'església catòlica de Xile creat originàriament com a bisbat l'any 1563
** Corporación Club Deportivo Universidad de Concepción, club de futbol xilè de la ciutat de Concepción
** Club Social y de Deportes Concepción, club de futbol xilè de la ciutat de Concepción
** Universidad Católica de la Santísima Concepción, universitat tradicional i privada amb seu a la ciutat de Concepción
** Universitat de Concepción, universitat a la ciutat de Concepción
* Biografies: Gerardo Miranda Concepción (1956), futbolista espanyol
# Tour of Aegean

El Tour of Aegean (lit. Tour de l'Egeu) és una competició ciclista per etapes que es disputa a Turquia. La cursa forma part de l'UCI Europa Tour, amb una categoria 2.2.

## Palmarès

| Any | Vencedor | Segon | Tercer |
| 2015 | Ahmet Örken | Feritcan Şamlı | Bekir Baki Akirsan |

## Enllaços externs

* Palmarès a sitiodeciclismo.net
* Palmarès a cqranking.com
* Palmarès a cyclebase.nl
# Galeria del Barri del Mas

La Galeria del Barri del Mas és una obra del municipi de Terrades (Alt Empordà) inclosa en l'Inventari del Patrimoni Arquitectònic de Catalunya.

## Descripció

Està situada dins del nucli urbà de la població de Terrades, a la banda de migdia del terme, a l'extrem de llevant del Barri del Mas.
Es tracta d'un edifici auxiliar que forma part d'una de les cases d'època moderna que conformen el petit nucli del Barri del Mas. De fet, la construcció que ens ocupa està connectada amb la casa principal mitjançant un mur obert per una volta rebaixada. L'edifici és de planta rectangular, amb la coberta d'un sol vessant i distribuït en dos pisos. La part destacable és el pis superior, format per una galeria de quatre arcades de mig punt bastides amb maons, damunt pilars quadrats amb impostes motllurades a manera de capitells. Les dues arcades de la cantonada sud-est estan tapiades. Les obertures de la façana posterior, rectangulars, estan tapiades. Damunt la galeria hi ha una cornisa motllurada sostinguda per mènsules decorades.
La construcció està bastida en pedra sense treballar lligada amb morter, a la planta baixa, i feta de maons, al pis superior.

## Història

Segons el fons documental del COAC, la galeria del barri del mas és una construcció de mitjans del segle xix.

## Referències

* 1 2 3 4 «Galeria del Barri del Mas». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 novembre 2015].
* ↑ «Galeria del barri del Mas (Terrades - Alt Empordà)». Pobles de Catalunya. [Consulta: 13 novembre 2015].
# Kim Ji-hoon

«Kim Ji-hoon» té aquests significats:
Kim Ji-hoon o Kim Ji-hun (김지훈 ) és un nom coreà format pel cognom Kim i el nom masculí Ji-hoon, i pot referir-se a:
* Kim Ji-hoon (director) (nascut el 1971), director de cinema sud-coreà
* Kim Ji-hoon (cantant) (1973–2013), cantant sud-coreà
* Kim Ji-hoon (actor, nascut el 1981), actor sud-coreà
* Kim Ji-hoon (gimnasta) (nascut el 1984), gimnasta de Corea del Sud
* Kim Ji-hoon (mariner) (nascut el 1985), mariner de Corea del Sud
* Kim Ji-hoon (boxejador) (nascut el 1987), boxejador sud-coreà
* Kim Ji-hun (lluitador) (nascut el 1992), lluitador grecoromà de Corea del Sud
* Kim Ji-hoon (actor, nascut el 2000), actor i cantant sud-coreà, membre de TRCNG
* Jihoon Kim, baix operístic de Corea del Sud al Regne Unit
# Cova d'El Castillo

La cova d'El Castillo és un jaciment arqueològic enquadrat dins del complex de les coves del Monte Castillo, i està situada a Puente Viesgo. És inclosa en la llista del Patrimoni de la Humanitat de la UNESCO des de juliol del 2008, dins del lloc «Cova d'Altamira i art rupestre paleolític del Nord d'Espanya» (en anglès Cave of Altamira and Paleolithic Cave Art of Northern Spain).
La cova va ser descoberta l'any 1903 per Hermilio Alcalde del Río, un dels pioners en l'estudi de les primeres manifestacions rupestres de Cantàbria. Abans, l'entrada de la cova era més petita que actualment, ja que va ser ampliada amb les primeres excavacions arqueològiques del vestíbul. Les proves recollides al nivell 18 del jaciment arqueològic semblen demostrar la convivència de tots dos Homo fa uns 30.000 anys, mil·lennis abans de les primeres pintures de la mateixa cova i d'Altamira.
A través de l'esmentada entrada, s'accedeix a les diferents sales, on s'ha trobat una llarguíssima seqüència, des del paleolític inferior fins a l'edat del bronze, amb una estratigrafia que abastaria ni més ni menys que 120.000 anys. A dins, s'hi han trobat més de 150 figures que ja estan catalogades, entre les quals destaquen els gravats de diverses cérvoles amb acabats ratllats a manera d'ombrejat.

## Referències i notes

* ↑ Pérez, José Luis «Neandertals i homo sapiens van conviure a la cova d'El Castillo: El director de les excavacions, Federico Bernaldo de Quirós, avança els resultats de l'última campanya» (HTML). ediariomontanes.es. El Diario Montañés (Grupo Vocento) [Consulta: 1r agost 2011].

## Vegeu també

* Omòplats de la cova d'El Castillo

## Enllaços externs

* Pàgina web oficial Arxivat 2007-07-01 a Wayback Machine..
* Pintures rupestres Arxivat 2013-03-14 a Wayback Machine..
# Tihomir Ognjanov

Tihomir Ognjanov (serbi ciríl·lic: Тихомир Огњанов), també anomenat Bata Ognjanov, (Subotica, 2 de març de 1927 - Subotica, 2 de juliol de 2006) fou un futbolista serbi de la dècada de 1950 i posteriorment entrenador.

## Trajectòria

Pel que fa a clubs, jugà a l'Spartak Subotica (en tres períodes diferents), al FK Partizan (mentre feia el servei militar, disputant només partits amistosos) i a l'Estrella Roja de Belgrad, club on guanyà dos campionats nacionals (1951, 1953) i dues copes iugoslaves (1949, 1950). Amb la selecció Iugoslava guanyà una medalla d'argent olímpica (a Helsinki 1952) i participà a dos Mundials (1950 i 1954). Posteriorment dirigí diversos clubs, principalment de la zona de Subotica.

## Referències

* ↑ «Partizan players all-time stats». Partizan. Arxivat de l'original el 2012-09-07. [Consulta: 1r abril 2015].
* ↑ «Perfil a la Federació Sèrbia». Federació Sèrbia. [Consulta: 1r abril 2015].
# Triengen

Triengen és un municipi del cantó de Lucerna (Suïssa), situat al districte de Sursee. Es tracta d'un municipi que ha absorbit progressivament pobles veïns, així el 2005 incorporava Kulmerau i Wilihof i el 2009 Winikon.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Antiga Casa Margalef

Antiga Casa Margalef és una obra d'Amposta (Montsià) inclosa a l'Inventari del Patrimoni Arquitectònic de Catalunya.

## Descripció

Edifici d'habitatges de planta rectangular, amb planta baixa i un pis i coberta plana. La façana principal presenta una organització molt simple d'acord als tres registres horitzontals en què es divideix. A la planta baixa la gran porta d'entrada ocupa quasi tot el registre en alçada i està emmarcada amb pedra. Al primer pis hi ha un balcó, amb esgrafiats a la llinda i als laterals. Al segon registre hi ha una placa de pedra esculpida, de línies estilitzades, amb el número de la casa, situada a la cantonada inferior esquerra. Els elements ornamentals es repeteixen al segon pis, excepte la petita franja d'esgrafiats que precedeix la cornisa. Corona la façana una balustrada amb esgrafiats.

## Referències

* ↑ «Antiga Casa Margalef». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 19 agost 2021].
# Blackbox

Blackbox és un gestor de finestres per a l'X Window System. És minimalista i molt popular entre la gent que cerca popular un ambient net i ràpid per treballar. Malgrat la seva lleugeresa de codi, té un aspecte atractiu.
Està escrit en C++ i conté codi completament original.
Blackbox fou creat per Bradley Hughes> i està disponible sota la llicència MIT.

## Projectes relacionats

Hi ha diversos gestors de finestres relacionats amb Blackbox:
* Fluxbox
* Openbox

## Referències

* ↑ «Hacking Guide - Blackbox». Arxivat de l'original el 2017-01-17. [Consulta: 11 març 2007].
* ↑ «Blackbox - Free Software Directory».
* ↑ «About Blackbox - Blackbox». Arxivat de l'original el 2006-12-06. [Consulta: 11 març 2007].
* ↑ Wrightson, Katherine; Merlino, Joseph. Mastering UNIX (en anglès). John Wiley & Sons, 2006, p. 107. ISBN 0782153038.
* ↑ «Related Projects - Blackbox». Arxivat de l'original el 2007-02-09. [Consulta: 11 març 2007].

## Enllaços externs

             A Wikimedia Commons hi ha contingut multimèdia relatiu a: Blackbox
* Blackbox homepage Arxivat 2011-07-09 a Wayback Machine.
* Related Projects Arxivat 2007-02-09 a Wayback Machine.
* BlackBox in FSF/UNESCO Free Software Directory
# Kuniaki Koiso

Kuniaki Koiso (小 磯 國 昭? Utsunomiya, Prefectura de Tochigi, 22 de març de 1880 - Tòquio, 3 de novembre de 1950) va ser un oficial de l'Exèrcit Imperial Japonès, que va arribar a ser primer ministre del Japó entre 1944 i 1945. La magnitud de les derrotes militars japoneses i la impossibilitat de posar fre a aquestes o aconseguir la pau amb els nord-americans van portar a presentar la seva dimissió. També va ser Governador general de la Corea ocupada entre 1942 i 1944. Va ser condemnat a cadena perpètua i va morir abans que el govern nord-americà es plantegés exonerar tots els condemnats encara amb vida.

## Referències

* ↑ «Koiso Kuniaki | prime minister of Japan» (en anglès). Britannica.com. [Consulta: 20 gener 2021].
* ↑ «Kuniaki Koiso» (en anglès). World War II DataBase. [Consulta: 20 gener 2021].
# Tomàs Sobrequés i Masbernat

Tomàs Sobrequés i Masbernat (Girona, 1878 – 1945) va ser violoncel·lista, pedagog musical i promotor de gran nombre d'iniciatives musicals a la Girona de la primera meitat del segle xx.

## Biografia

Estudià violoncel i harmonia a Barcelona amb Bonaventura Dini i Enric Morera. En fundar-se l'Escola Normal de Girona l'any 1915, en va ser el primer professor de música, i ocupà el càrrec fins a la guerra.
Promogué gran quantitat d'iniciatives musicals en la Girona de la seva època. Així, el 1908 fundà la Schola Orpheonica de Girona. Va ser organitzador i fundador juntament amb Josep Saló i Bos i Francesc Perich de l'Associació Musical Gironina, i inaugurà l'entitat cultural "Athenea" amb un concert del seu Cuarteto de la Academia Musical Gerundense al 1913. Promogué l'edició de la revista musical Scherzando (que es publicà entre 1906 i 1935), i els concerts de la "Casa de Música Sobrequés" que s'inauguraren amb una interpretació d'Enric Granados el 1905. Va ser fundador i membre del Quintet Empòrium, del març de 1917 Arxivat 2010-03-31 a Wayback Machine., que es desfeu en la seva mort. A més, es va fer càrrec en diferents etapes del Teatre Principal i de la direcció del Teatre Albéniz, i va portar a Girona la cupletista Raquel Meller, la soprano María Barrientos i el violoncel·lista Pau Casals.
D'entre els seus alumnes de música hi hagué la futura escriptora d'anomenada Aurora Bertrana i els músics Josep M. Serra i Josep Moreno i Pallí. Compongué algunes peces: un minuet, cançons per a infants i la sardana Papallona enamorada. També transcriví obres d'autors clàssics.
Descendents seus han estat el seu fill, l'historiador Santiago Sobrequés i Vidal, i el seu net, l'historiador i polític Jaume Sobrequés i Callicó.

## Notes

* ↑ Josep Saló i Bos (1885-1969) va ser primer violí de la breu (1929-1937) Orquestra Simfònica de Girona, mestre de l'Escola Normal de Girona a partir del 1929 i professor, d'entre altres futurs músics, del violinista Francesc Puntonet
* ↑ El "Cuarteto de la Academia Musical Gerundense", almenys en el concert del 28 de juny del 1913, estava format pel violinista Josep Saló, el violoncel·lista Sobrequés i els músics Josep Maria Jaumeandreu i Josep Maria Carbonell (mestre de música i compositor Arxivat 2013-06-21 a Wayback Machine.)
* ↑ Scherzando tenia per subtítol Revista Musical Mensual Catalana Il·lustrada. Es publica en dues etapes entre els anys 1906 i 1935 i n'aparegueren 297 números fins a novembre del 1935 .
* ↑ La "Casa de Música Sobrequés" fou des del 1904 un centre d'activisme musical gironí, i l'editora de la revista Scherzando.
* ↑ Els membres del Quintet Empòrium eren els violinistes Francesc Puntonet i Josep Maria Jaumeandreu i Quintela, el violoncel·lista Tomàs Sobrequés, el pianista Francesc Casellas i el mestre Pere Mitjà
* ↑ Aurora Bertrana es dedicà, en la seva joventut, a la música. Després d'estudiar amb Tomàs Sobrequés, ho feu a Barcelona amb Joan Llongueres i tocà el violoncel en el tercet femení d'un cafè de la Diagonal barcelonina .

## Enllaços externs

* Biografia, del Diccionari d'autors de sardanes Arxivat 2013-12-24 a Wayback Machine.
# García López de Sessé

García López de Sessé (?, segle XIV —?, segle xv) va ser un noble aragonès. Fou senyor d'Oliete, Alcaine, Favara i la Codonyera. Era fill de Juan López de Sesé y López de la Torre. Fervent urgellista, donà suport a Antonio de Luna, i l'acollí a les seves possessions després de l'assassinat de l'arquebisbe de Saragossa. A causa d'això, ell i el seu fill García foren excomunicats. Davant oferiments de l'abat de Valladolid, Diego Gómez de Fuensalida, procurador de l'infant Ferran de Castella, simulà canviar de partit, per la qual cosa pogué moure's lliurement pel regne i acudir a Mequinensa al costat d'Antonio de Luna per a constituir el parlament. Pare i fill romangueren fins a la fi en el partit urgellista i foren encarregats de procurar les tropes de Gascunya. Acompanyà Antonio de Luna a l'exili i en seguí la sort.

## Referències

* ↑ «García López de Sessé». Gran Enciclopèdia Catalana. Barcelona: Grup Enciclopèdia Catalana.
# Bentheim-Bentheim

Bentheim-Bentheim fou una branca o línia del comtat de Bentheim, formada pels territoris originals. Com a sobirana va existir del 1277 a 1530; efímerament del 1606 al 1632 (a la mort d'Arnold III de Bentheim-Steinfurt, per divisió entre els seus fills, i que va tenir com únic sobirà al comte Guillem Enric 1606-1632 retornant a la seva mort sense fills mascles a Bentheim-Steinfurt; i per segona vegada de 1643 a 1753. Després fou mediatitzada per Hannover fins al 1803. El comtat mediatitzat va passar al gran ducat de Berg el 1803, a França el 1810, i a Prússia el 1813; per un acord de 1819 fou retornat a Hannover però el 1866 va passar amb aquest regne a Prússia.

## Bentheim-Bentheim (primera)

* Egbert 1277-1305
* Joan 1305-1333
* Simó 1333-1348
* Otó III 1348-1364 d. 1379
* Bernat I 1364-1421
* Eberwin 1421-1454
* Bernat II 1454-1473
* Eberwin I 1473-1530
* A Bentheim-Steinfurt 1530 (fins al 1643)

## Bentheim-Bentheim (segona)

* Felip Conrad 1643-1668
* Arnold Moritz 1668-1701
* Herman Frederic 1701-1723 (+1731)
* Lluís Francesc 1723-1731
* Frederic Carles 1731-1753 (+1803)
* A Hannover 1753 (fins a 1803)
* A Ducat de Berg 1803-1806 (ocupació francesa)
* A Gran Ducat de Berg 1806-1813 (ocupació francesa de facto 1809/1810 a 1813)
* A Prússia 1813-1819
* A Hannover 1819-1866
* A Prússia 1866

## Referències

* Llista de comtes Arxivat 2019-09-26 a Wayback Machine.
# Kuniharu Nakamoto

Kuniharu Nakamoto (Prefectura d'Hiroshima, 29 d'octubre de 1959) és un exfutbolista japonès que disputà cinc 5 partits amb la selecció japonesa.

## Enllaços externs

* National Football Teams
* Japan National Football Team Database
# Charles Lucien Bonaparte

    Aquest autor és citat en taxonomia animal amb el nom «Bonaparte».
Charles Lucien (Carlo) Jules Laurent Bonaparte, segon príncep de Canino i Musignano (París, 24 de maig del 1803 - 29 de juliol del 1857) fou un naturalista i ornitòleg francès. Fou el fill de Lucien Bonaparte i Alexandrine de Bleschamp, i nebot de l'emperador Napoleó.
Bonaparte fou educat a Itàlia i, després de casar-se amb la seva cosina Zenaida el 29 de juny del 1822 a Brussel·les, viatjà als Estats Units. Abans de marxar d'Itàlia ja havia descobert un nou sílvid desconegut fins aleshores, la boscarla mostatxuda, que fou descrita per Temminck. Durant el viatge recollí exemplars d'un nou petrell, que fou descrit per Kuhl.
Bonaparte es dedicà a posar al dia l'American Ornithology d'Alexander Wilson, i la versió revisada fou publicada entre el 1825 i el 183]. El 1824 Bonaparte intentà fer que l'aleshores desconegut John James Audubon fou acceptat per l'Academy of Natural Sciences, però l'ornitòleg George Ord s'hi oposà.
A la fi de 1826, Bonaparte i la seva família tornaren a Europa. Visità Alemanya, on conegué Philipp Jakob Cretzschmar, i Anglaterra, on conegué John Edward Gray al Museu Britànic i tornà a trobar Audubon. El 1828, la família s'assentà a Roma. Entre el 1832 i el 1841, Bonaparte publicà la seva obra sobre els animals d'Itàlia, Iconografia della Fauna Italica. El 1849 fou elegit per l'Assemblea Romana i participà en la creació de la República Romana. Segons Jasper Ridley, quan l'Assemblea es reuní per primera vegada: «Quan el nom de Carlo Bonaparte, que era membre de l'Assemblea per Viterbo, fou cridat, ell respongué al passatge de revista cridant Viva la Repubblica!»Participà en la defensa de Roma contra els 40.000 soldats francesos enviats pel seu cosí Lluís Napoleó. Deixà Roma després que l'exèrcit republicà fos derrotat al juliol del 1849. Desembarcà a Marsella però Napoleó li ordenà deixar el país.
Viatjà a Anglaterra on va anar a la reunió de la British Association a Birmingham. Aleshores visità Sir William Jardine al sud d'Escòcia. Bonaparte començà a preparar una classificació metòdica de totes les aus del món, visitant museus d'arreu d'Europa per estudiar-ne les col·leccions. Durant aquest temps se li permeté tornar a França, i s'assentà a París durant la resta de la seva vida. Publicà el primer volum del seu Conspectus Generum Avium abans de morir, i el segon volum fou editat per Hermann Schlegel.

## Vegeu també

* Cyanoramphus
* Nyctiphrynus
* Nyctiprogne

## Referències

* ↑ «Charles-Lucien Bonaparte, prince di Canino e di Musignano». A: Encyclopaedia Britannica (en anglès), maig de 2018.
* ↑ Ridley, Jasper. Garibaldi. Viking Press, 1976, p. 268.
# Conley

«Conley» té aquests significats:
* Toponímia:
** Conley (Geòrgia), concentració de població designada pel cens dels Estats Units
* Biografies:
** Eugene Conley (1908 - 1981), tenor estatunidenc
** Lyda Conley (1874 - 1946), advocada wyandot
** Patrick Conley (1965), periodista i historiador alemany
** Robert J. Conley (1940), escriptor cherokee
** William Henry Conley (1840 - 1897), empresari de Pittsburgh
# Tramacastiel

Tramacastiel és un municipi d'Aragó, situat a la província de Terol i enquadrat a la comarca de la Comunitat de Terol. Compta amb un agregat que s'anomena Mas de la Cabrera.
# Gartnait I

Gartnait I, també conegut amb el nom de Gartnait mac Girom, va ser rei dels pictes entre el 532 i el 539.
Segons la Crònica picta, hauria regnat durant sis o set anys entre Drest mac Girom i Cailtram mac Girom.
Cailtram hauria estat el germà de Gartnait. Se citen successivament tres fills de Girom com a reis, tot i que no s'estableix de manera explícita que Drest hagi estat un germà de Cailtram i de Gartnait.

## Referències

* 1 2 Crònica picta (en gaèlic i anglès). Edimburg: H. M. General register house, 1867, p. 7.

## Bibliografia

* Anderson, Alan Orr. Early Sources of Scottish History A.D 500–1286 (llibre). vol. 1. Stamford: Paul Watkins, 1990. ISBN 1-871615-03-8.
* Calise, J. M. P.. Pictish Sourcebook, Documents of Medieval Legend and Dark Age History (llibre). Londres: Greenwood Press, 2002. ISBN 0313322953.
* Cumming, W. A.. The Age of the Picts (llibre). Londres: Sutton Publishing, 1998. ISBN 0750916087.
* Skene, W. F.. Chronicles Of The Picts,Chronicles Of The Scots, And Other Early Memorials Of Scottish History (llibre). Edinburgh: H.M General Register House, 1867. «Reimprès per Kessinger Publishings's (2007) ISBN 1432551051»
# Bentheim-Alpen

Bentheim-Alpen fou una efímera branca dels comtes de Bentheim, formada a la mort d'Arnold III de Bentheim-Steinfurt, per divisió entre els seus fills, i que va tenir com únic sobirà al comte Frederic Ludolf (1606-1629); a la seva mort sense fills mascles la branca va retornar a Bentheim-Steinfurt on governava Arnold Jobst.

## Referències

* Llista de comtes Arxivat 2019-09-26 a Wayback Machine.
# Kherabad

* No s'ha de confondre amb Kurabad.
Kherabad fou un estat tributari protegit de l'Índia, una de les thikanes feudataries de Mewar governada per una família de nobles dels Sisòdia rajputs, clan Viramdevot, avui al districte de Bhilwara. Fou fundada per Viram Deo, tercer fill del maharana Udai Singh de Mewar o Udaipur.

## Llista de maharajàs

* Maharaj Viram deo
* Maharaj isri das (fill)
* Maharaj sabal singh
* Maharaj sangram singh
* Maharaj bharat singh (fill)
* Maharaj shakti singh
* Maharaj mokham singh
* Maharaj salim singh
* Maharaj ajit singh
* Maharaj lakshman singh
* Maharaj kishore singh
* Maharaj jodh singh
* Maharaj bagh singh

## Referències

* ↑ «Genealogia». Arxivat de l'original el 2009-10-28. [Consulta: 21 octubre 2009].
# Referèndum sobre els partits polítics a Luxemburg

El 6 de juny de 1937 es va celebrar un referèndum sobre la Llei d'Ordre a Luxemburg. Així, es va consultar als votants si aprovaven la nova llei (loi d'ordre), la qual podia prohibir qualsevol partit polític que intentés canviar la constitució o la legislació del país mitjançant violència o amenaça. Aquesta llei va comportar la dissolució del Partit Comunista de Luxemburg, i va passar a ser coneguda com a la Maulkuerfgesetz ('llei mordassa' o loi muselière).
La proposta fou rebutjada pels votants, fet que va provocar la dimissió del primer ministre Joseph Bech, que fou substituït per Pierre Dupong.
La llei havia estat proposada pel Partit de la Dreta, que amb anterioritat havia anat derivant cap a una posició cada vegada més autoritària durant la dècada de 1930. Les protestes en contra d'aquesta llei estaven liderades pel Partit Socialista, pels sindicats i per membres joves del Partit Radical Liberal. Amb la creença que tenien la major part del suport de la població, Bech va acceptar la celebració del referèndum sobre la llei poc abans que aquesta fos aprovada per la Cambra de Diputats en una votació que va acabar vencent per 34 a 19.

## Resultats

| Opció | Vots | % |
| A favor | 70,371 | 49.3 |
| En contra | 72,300 | 50.7 |
| Nul/Vots en blanc | 10,815 | – |
| Total | 153,486 | 100 |
| Votants registrats | | |
| Font: Nohlen & Stöver |||

## Referències

* ↑ Nohlen, D & Stöver, P (2010) Elections in Europe: A data handbook, p1244 ISBN 978-3-8329-5609-7
* ↑ Nohlen & Stöver, p1252
* 1 2 3 4 5 Nohlen & Stöver, p1235